Vedligeholdelse af din Naturkind vogn

Malene Jensen
2024-09-25T09:30:06+02:00

Vigtigt at vide

Naturkind-vogne er designet med en filosofi om ubehandlede materialer og fri for skadelige kemikalier. Dette betyder, at stoffet på vognen ikke er blevet behandlet eller sprøjtet med skidt- og vandafvisende kemikalier, som man normalt finder på andre vogne. Mens dette gør vognen mere naturlig og økologisk, betyder det også, at den er mere sårbar over for vind og vejr i forhold til vogne med kemisk behandlet betræk.

Læs altid den medfølgende brugsvejledning grundigt før du tager den i brug, og følg anvisningerne.

For at beskytte din Naturkind-vogn anbefaler vi altid at bruge et regnslag, når det drypper eller regner. Dette sikrer, at vand ikke trænger igennem stoffet og forårsager pletter eller afsmitning på indersiden af kalechen. Hvis vognen bliver fugtig eller våd, bør den tørres og opbevares indendørs på et varmt og tørt sted. Det er vigtigt at placere madrassen på højkant for at sikre tilstrækkelig luftcirkulation og fjerne al fugt. Husk også, at udsættelse for direkte sollys kan føre til farvefading på vognen, da farven er naturlig og ægte.

For at holde din Naturkind-vogn i optimal stand anbefaler vi at vedligeholde stellet regelmæssigt. Smør alle mekaniske og bevægelige dele samt hjulene med en syrefri olie som f.eks. VD40-olie. Dette sikrer, at vognen fungerer problemfrit og forlænger dens levetid. Se brugsvejledningen for en mere detaljeret beskrivelse af hvilke dele der kan og bør smøres. Har du mistet den, kontakt mig på kundeservice@mamamilla.dk, så vil jeg hjælpe dig.

Vær opmærksom på, at selvom Naturkind-vogne er fremstillet med naturlige og økologiske materialer, kræver de lidt ekstra omsorg og vedligeholdelse for at sikre, at de fortsætter med at være smukke og holdbare i lang tid.

Vask og vedligeholdelse
For at fjerne små pletter, tør forsigtigt stoffet af med en blød fugtig klud, kun med rent vand.

Undgå at skrubbe eller ridse i stoffet, da det kan forårsage misfarvning.

Alle aftagelige stoftrekanter, lift og barnevognskasser kan vaskes i maskinen på uldprogram med sæbe velegnet til uld, ved maksimalt 30 grader. Vigtigt: Sluk for centrifugen, da fyldet ikke tåler centrifugering.

Undgå at vride i stoffet/fyldet, men forsigtigt forme tilbage til de originale dimensioner i våd tilstand.

Tør stoffet ved at lægge det fladt, eventuelt på et håndklæde, og lad det tørre i skyggen. Undgå at tørre det i solen, da det kan blege stoffet.

Når stoffet er tørt, ryst eller bank det forsigtigt for at fordele fyldet og gøre det luftigt.

Det anbefales at udføre følgende en gang om måneden*:

Efterspænd skruer, f.eks. dem der holder kalechen oppe.

Rengør og smør diverse led, fjedre og hjul.

Smør alle bremsekomponenter.

Hvis du har været på stranden eller kørt på grus, anbefales det at hjul og led rengøres og smøres.

*Se den medfølgende brugsvejledning for mere specifik information